**Հ Ի Մ Ն Ա Վ Ո Ր ՈՒ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ ԴԵԿՏԵՄԲԵՐԻ 16-Ի N 1847-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

1. **Իրավական ակտի անհրաժեշտությունը (նպատակը)**

Եվրասիական տնտեսական միությանը Հայաստանի Հանրապետության անդամակցելու շրջանակներում «Տրանսպորտային միջոցի անձնագրի (տրանսպորտային միջոցի ամրաշրջանակի անձնագրի), ինքնագնաց մեքենայի և այլ տեսակի տեխնիկայի անձնագրերի միասնական ձևերի և էլեկտրոնային անձնագրերի համակարգի կազմակերպման» համաձայնագրի դրույթների կատարման ապահովման անհրաժեշտություն:

**1.1. Կարգավորման հարաբերությունների ներկա վիճակը և առկա խնդիրները**

Ներկայիս ինքնագնաց ճանապարհաշինարարական, շինարարական և այլ մեքենամեխանիզմների հաշվառման սահմանված ցանկը չի ներառում մի շարք տեխնիկաների անվանումներ և դրանք ձեռք բերողները խոչընդոտների են հանդիպում սեփականության վկայական չունենալու պարագայում՝ չեն կարողանում նոտարական ձևակերպմամբ գործարքներ իրականացնել, մասնակցել մրցույթներին, գրավադրել, սահմանային անցման կետերը հատել և այլն:

**1.2. Առկա խնդիրների առաջարկվող լուծումները**

Որոշման նախագծով հաշվառում իրականացնող մարմնին կվերապահվի «Տրանսպորտային միջոցի անձնագրի (տրանսպորտային միջոցի ամրաշրջանակի անձնագրի), ինքնագնաց մեքենայի և այլ տեսակի տեխնիկայի անձնագրերի միասնական ձևերի և էլեկտրոնային անձնագրերի համակարգի կազմակերպման» համաձայնագրի պահանջների ապահովումը և կհստակեցվի նրա կողմից իրականացվող գործառույթները:

**2. Կարգավորման առարկան**

Հայաստանի Հանրապետությունում հաշվառման ենթակա ինքնագնաց ճանապարհաշինարարական, շինարարական և այլ մեքենամեխանիզմների ցանկի և հաշվառող մարմնի կողմից իրականացվող գործառույթների հստակեցում:

**3. Իրավական ակտի կիրառման դեպքում ակնկալվող արդյունքը**

Ճանապարհաշինարարական, շինարարական և այլ մեքենամեխանիզմների հաշվառման սահմանված ցանկի ընդլայնումն ու հաշվառումն իրականացնելու հնարավորությունը և էլեկտրոնային անձնագրերի միասնական համակարգի ներդրումը դրանց ազատ շրջանառության հնարավորություն կտա Եվրասիական տնտեսական միության ամբողջ տարածքով:

**Ց Ա Ն Կ**

**Իրավական ակտերի, որոնց հիման վրա կամ որոնցից օգտվելով մշակվել է
ՀՀ կառավարության «Հայաստանի Հանրապետության կառավարության 2004 թվականի դեկտեմբերի 16-ի N 1847-Ն որոշման մեջ լրացումներ և փոփոխություններ կատարելու մասին» որոշման նախագիծը**

Սույն որոշման նախագիծը մշակվել է «Իրավական ակտերի մասին» ՀՀ օրենքի պահանջներին համապատասխան:

**Տ Ե Ղ Ե Կ Ա Ն Ք**

**ՀՀ կառավարության «Հայաստանի Հանրապետության կառավարության 2004 թվականի դեկտեմբերի 16-ի N 1847-Ն որոշման մեջ լրացումներ և փոփոխություններ կատարելու մասին» որոշման նախագծի ընդունման կապակցությամբ պետական բյուջեում ծախսերի և եկամուտների ավելացման կամ նվազեցման մասին**

Սույն որոշման նախագծի ընդունումը Հայաստանի Հանրապետության 2016 թվականի պետական բյուջեի եկամուտներում և ծախսերում ավելացում կամ նվազեցում չի առաջացնում:

**Ց Ա Ն Կ**

**ՀՀ կառավարության «Հայաստանի Հանրապետության կառավարության 2004 թվականի դեկտեմբերի 16-ի N 1847-Ն որոշման մեջ լրացումներ և փոփոխություններ կատարելու մասին» որոշման նախագծի հեղինակների**

Սույն որոշման նախագիծը մշակվել է Հայաստանի Հանրապետության տրանսպորտի և կապի նախարարության Հայաստանի Հանրապետության տրանսպորտային տեսչության կողմից:

**Տ Ե Ղ Ե Կ Ա Ն Ք**

**ՀՀ կառավարության «Հայաստանի Հանրապետության կառավարության 2004 թվականի դեկտեմբերի 16-ի N 1847-Ն որոշման մեջ լրացումներ և փոփոխություններ կատարելու մասին» որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտության կամ բացակայության մասին**

Սույն որոշման նախագծի ընդունումը այլ իրավական ակտերում փոփոխություններ կամ լրացումներ կատարելու անհրաժեշտություն չի առաջացնում: